Onskuldige man sit 29 jaar vir moord in tronk | Huisgenoot
Huisgenoot Digitaal op Oktober 16, 2014 Deel
#457264796 / David McCallum na hy vrygespreek het – gettyimages.com
David McCallum van New York, wat 16 was toe hy in 1985 in hegtenis geneem is, het emosioneel geword toe regt. Matthew D’Emic hom vryspreek. Die volgepakte hof het begin hande klap toe hulle die beslissing hoor. David en Willie Stuckey, wat ook 16 was, is in hegtenis geneem vir die ontvoering van en moord op die 20-jarige Nathan Blenner van Queens op 20 Oktober 1985. Kinders het Nathan se liggaam die volgende dag op ongebruikte grond ontdek. Hy is een keer in die kop geskiet.
David, geklee in ’n wit hemp, beige baadjie en kakiebroek, het glimlaggend uit die hof gestap en sy oorstelpte familie omhels. “Ek voel ek wil eindelik huis toe gaan,” het hy aan verslaggewers gesê, en het erken hy het soms die hoop op vryheid laat vaar. “Ek is tegelyk baie, baie gelukkig en baie, baie hartseer,” het hy gesê, en het bygevoeg dat hy wens Willie kon saam met hom wees.
David het aan joernaliste gesê hy wil sy opvoeding voltooi en in die openbaar praat oor onregmatige skuldigbevindings; hy sê hy vrees dit sal aanhou gebeur. “Dit is ’n stelsel wat myns insiens duidelik gebroke is, maar dit beteken nie dit kan nie herstel word nie,” het hy gesê. “Ek dink mense moet meer ag slaan op hierdie mense se hulpkreet.”
Dit is nie onmiddellik bekend of aanklaers die moordondersoek sal heropen nie. – Jennie Matthew/Sapa Teken in op ons nuusbrief
Vorige storieRy-indruk: Citroën C4 Picasso	Volgende storie‘Almal het gely. Ons moet ’n boodskap aan die samelewing stuur’